**Ministru kabineta rīkojuma projekta “Par finanšu līdzekļu**

**piešķiršanu no valsts budžeta programmas “Līdzekļi neparedzētiem**

**gadījumiem”” sākotnējās ietekmes novērtējuma ziņojums (anotācija)**

|  |  |  |
| --- | --- | --- |
| I. Tiesību akta projekta izstrādes nepieciešamība | | |
| 1. | Pamatojums | Ministru kabineta rīkojuma projekts “Par finanšu līdzekļu piešķiršanu no valsts budžeta programmas “Līdzekļi neparedzētiem gadījumiem”” (turpmāk – rīkojuma projekts) izstrādāts, pamatojoties uz Ministru kabineta 2009.gada 22.decembra noteikumu Nr.1644 “Kārtība, kādā pieprasa un izlieto budžeta programmas “Līdzekļi neparedzētiem gadījumiem” līdzekļus” 3.punktu, kas nosaka, ka līdzekļus piešķir valsts pamatbudžeta apropriācijās neparedzētiem izdevumiem katastrofu un dabas stihiju seku novēršanai, to radīto zaudējumu kompensēšanai, valsts pārvaldes uzdevumu nodrošināšanai gadījumos, ja netiek izpildītas līgumsaistības un no sadarbības partnera tiek iekasēts vai ieturēts līgumsods vai procentu maksājums par saistību neizpildi, citiem neparedzētiem gadījumiem un valstiski īpaši nozīmīgiem pasākumiem. |
| 2. | Pašreizējā situācija un problēmas, kuru risināšanai tiesību akta projekts izstrādāts, tiesiskā regulējuma mērķis un būtība | Lai Valsts asinsdonoru centrs (turpmāk – VADC) spētu paaugstināt donoru aktivitāti un piesaistīt jaunos donorus un lai gadījumos, kad tehnisku iemeslu dēļ netiek nodrošināti izbraukumi, nodrošinātu pietiekamu donoru plūsmu (kā rezultātā tiktu nodrošināts pietiekams asins krājumu daudzums), 2016.gada 4.oktobrī tika noslēgts līgumu ar VAS “Valsts nekustamie īpašumi” par nedzīvojamo telpu Merķeļa ielā 11, Rīgā, nomu uz laiku līdz 2019.gada 31.decembrim, paredzot iznomātajās telpās atvērt pastāvīgu asins ziedošanas vietu, kas, ievērojot tās atrašanās stāvokli un infrastruktūru, nodrošinātu vienkāršotu pieejamību donoriem.  VADC saņēma Veselības inspekcijas atzinumu par adreses reģistrēšanu ārstniecības iestāžu reģistrā, kurā tika norādītas uz neatbilstībām Ministru kabineta 2009.gada 20.janvāra noteikumiem Nr. 60 “Noteikumi par obligātajām prasībām ārstniecības iestādēm un to struktūrvienībām” (turpmāk – MK noteikumi Nr.60). Atzinumā tika norādīts, ka donoru pieņemšanas stacionārajā vietnē Merķeļa ielā 11, Rīgā, VADC jānodrošina pieejamība personām ar funkcionāliem traucējumiem, atbilstoši MK noteikumu Nr.60 attiecīgajām prasībām ārstniecības iestādei (sevišķi jautājumā par telpu un tajās iekļautas speciālās tualetes pieejamību). Šobrīd VADC iznomātajās telpās Merķeļa ielā 11, Rīga atrodas darbinieku garderobes telpa, taču tā tiks pārveidota par tualetes telpu personām ar funkcionāliem traucējumiem. Vienlaicīgi, lai nodrošinātu darbiniekiem garderobes telpu atbilstoši MK noteikumiem Nr.60 nepieciešams iznomāt papildus telpu ēkā Merķeļa ielā 11, Rīgā, citā stāvā.  Apzinot iespējamās šāda projekta izmaksas, tās varētu sastādīt 24 569 *euro* (t.sk. PNV). VADC budžetā finanšu līdzekļi šādām izdevumu pozīcijām nav ieplānoti. Lai uzsāktu donoru pieņemšanu stacionārajā vietnē Merķeļa ielā 11, Rīgā, ir nepieciešami papildus finanšu līdzekļi.  Rīkojuma projekts paredz Finanšu ministrijai no valsts budžeta programmas 02.00.00 „Līdzekļi neparedzētiem gadījumiem” piešķirt Veselības ministrijai (Valsts asinsdonora centram) ne vairāk kā 24 569 *euro*, lai Valsts asinsdonoru centrs nodrošinātu stacionārās vietnes Merķeļa ielā 11, Rīgā, darbības uzsākšanu. Veselības ministrijai normatīvajos aktos noteiktajā kārtībā sagatavot un iesniegt Finanšu ministrijā pieprasījumu par pamatbudžeta apropriācijas palielinājumu no līdzekļiem neparedzētiem gadījumiem atbilstoši šā rīkojuma 1.punktam pēc attiecīgo iepirkumu procedūru veikšanas. |
| 3. | Projekta izstrādē iesaistītās institūcijas | Veselības ministrija un VADC |
| 4. | Cita informācija | Nav |

|  |  |  |  |  |  |
| --- | --- | --- | --- | --- | --- |
| **III. Tiesību akta projekta ietekme uz valsts budžetu un pašvaldību budžetiem** | | | | | |
| **Rādītāji** | **2017.gads** | | Turpmākie trīs gadi (*euro*) | | |
| **2018.gads** | **2019.gads** | **2020.gads** |
| Saskaņā ar valsts budžetu kārtējam gadam | Izmaiņas kārtējā gadā, salīdzinot ar budžetu kārtējam gadam | Izmaiņas, salīdzinot ar kārtējo (n) gadu | Izmaiņas, salīdzinot ar kārtējo (n) gadu | Izmaiņas, salīdzinot ar kārtējo (n) gadu |
| 1 | 2 | 3 | 4 | 5 | 6 |
| **1. Budžeta ieņēmumi:** | **0** | **0** | **0** | **0** | **0** |
| 1.1. valsts pamatbudžets, tai skaitā ieņēmumi no maksas pakalpojumiem un citi pašu ieņēmumi | 0 | 0 | 0 | 0 | 0 |
| 1.2. valsts speciālais budžets | 0 | 0 | 0 | 0 | 0 |
| 1.3. pašvaldību budžets | 0 | 0 | 0 | 0 | 0 |
| **2. Budžeta izdevumi:** | **0** | **24 569** | **0** | **0** | **0** |
| 2.1. valsts pamatbudžets | 0 | 24 569 | 0 | 0 | 0 |
| 2.2. valsts speciālais budžets | 0 | 0 | 0 | 0 | 0 |
| 2.3. pašvaldību budžets | 0 | 0 | 0 | 0 | 0 |
| **3. Finansiālā ietekme:** | **0** | **- 24 569** | **0** | **0** | **0** |
| 3.1. valsts pamatbudžets | 0 | -24 569 | 0 | 0 | 0 |
| 3.2. speciālais budžets | 0 | 0 | 0 | 0 | 0 |
| 3.3. pašvaldību budžets | 0 | 0 | 0 | 0 | 0 |
| 4. Finanšu līdzekļi papildu izde­vumu finansēšanai (kompensējošu izdevumu samazinājumu norāda ar "+" zīmi) | X | 24 569 | 0 | 0 | 0 |
| 5. Precizēta finansiālā ietekme: | X | 0 | 0 | 0 | 0 |
| 5.1. valsts pamatbudžets | 0 | 0 | 0 | 0 |
| 5.2. speciālais budžets | 0 | 0 | 0 | 0 |
| 5.3. pašvaldību budžets | 0 | 0 | 0 | 0 |
| 6. Detalizēts ieņēmumu un izdevu­mu aprēķins (ja nepieciešams, detalizētu ieņēmumu un izdevumu aprēķinu var pievienot anotācijas pielikumā): | Rīkojuma projekts paredz Finanšu ministrijai no valsts budžeta programmas 02.00.00 „Līdzekļi neparedzētiem gadījumiem” piešķirt Veselības ministrijai (Valsts asinsdonora centram) ne vairāk kā 24 569 *euro*, lai Valsts asinsdonoru centrs nodrošinātu stacionārās vietnes Merķeļa ielā 11, Rīgā, darbības uzsākšanu. Veselības ministrijai normatīvajos aktos noteiktajā kārtībā sagatavot un iesniegt Finanšu ministrijā pieprasījumu par pamatbudžeta apropriācijas palielinājumu no līdzekļiem neparedzētiem gadījumiem atbilstoši šā rīkojuma 1.punktam pēc attiecīgo iepirkumu procedūru veikšanas.  Valsts asinsdonoru centra stacionārās vietnes Merķeļa ielā 11, Rīgā, darbības uzsākšanai nepieciešams papildus finansējums tiek plānots 24 569 *euro* apmērā. Finansējums ir nepieciešams, lai nodrošinātu obligātās prasības ārstniecības iestādēm t.sk. ārstniecības iestāžu telpām ir noteiktas MK noteikumos Nr.60.  Papildus nepieciešamā finansējuma provizoriskā izmaksu tāme:   |  |  |  | | --- | --- | --- | | **Darba nosaukums** |  | **aprēķins (*euro*)** | | Demontāžas darbi |  | 506.81 | | Durvju uzstādīšana |  | 1 368.71 | | Iekšējie apstrādes darbi (sienas, sienas konstrukciju uzbūve, griesti) |  | 1 313.38 | | Grīdas |  | 399.25 | | Iekšējais ūdensvads , kanalizācija un aprīkojums |  | 1 400.75 | | Iekšējie elektrotehniskie darbi |  | 279.80 | | Ratiņkrēsla pacēlāja montāžas darbi |  | 6 339.60 | | Āra pandusa izbūves darbi |  | 3 332.00 | | Dažādi darbi |  | 327.60 | | Kopā |  | 15 267.90 | | Valsts sociālās apdrošināšanas iemaksas | 23.59% | 787.50 | | Uzņēmēja plānota peļņa | 8% | 1 284.43 | | Virsizdevumi | 5% | 802.77 | | Materiālu transporta izdevumi | 3.8% | 610.11 | | Kopā tiešās izmaksas bez PVN |  | 18 752.71 | | Kopā tiešās izmaksas ar PVN |  | 22 690.77 | | Projekta izstrāde |  | 1 878.00 | | **Kopā izmaksas ar PVN** |  | **24 568.77** |   Paredzēto materiālu un darbu nepieciešamību nosaka Ministru kabineta 2015.gada 30.jūnija “Noteikumi par Latvijas būvnormatīvu LBN 208-15 “Publiskas būves”” Nr.331 4.sadaļa un MK noteikumu Nr.60 prasības par ārstniecības iestādes vides pieejamības personām ar ierobežotām funkcionālām spējām nodrošināšanu. | | | | |
| 6.1. detalizēts ieņēmumu aprēķins |
| 6.2. detalizēts izdevumu aprēķins |
| 7. Cita informācija | Izdevumi tiks veikti Veselības ministrijas budžeta programmas 99.00.00 “Līdzekļu neparedzētiem gadījumiem izlietojums” ietvaros. | | | | |

|  |  |  |
| --- | --- | --- |
| VII. Tiesību akta projekta izpildes nodrošināšana un tās ietekme uz institūcijām | | |
| 1. | Projekta izpildē iesaistītās institūcijas | Ministru kabineta rīkojuma projekta izpildi nodrošinās VADC. |
| 2. | Projekta izpildes ietekme uz pārvaldes funkcijām un institucionālo struktūru.  Jaunu institūciju izveide, esošu institūciju likvidācija vai reorganizācija, to ietekme uz institūcijas cilvēkresursiem | VADC Ministru kabineta rīkojuma projekta izpildi nodrošinās esošo funkciju ietvaros. |
| 3. | Cita informācija | Nav |

*Anotācijas II, IV, V, VI sadaļa – projekts šīs jomas neskar.*

Veselības ministre Anda Čakša

Vīza: Valsts sekretārs Kārlis Ketners

S.Kasparenko 67876147

[Sandra.Kasparenko@vm.gov.lv](mailto:Sandra.Kasparenko@vm.gov.lv)